Við gerum mörg þau stóru mistök að mæla hamingjuna í lífinu eftir þeim markmiðum sem okkur tekst , eða tekst ekki , að ná . Hvort sem þessi markmið ganga út á að græða svo og svo mikið af peningum , eignast hitt eða þetta , eða breyta því ástandi sem við búum við með einum eða öðrum hætti . Við reiknum semsagt með því að um leið og við erum búin að afreka eitthvað þá hljóti hamingjan að koma af sjálfu sér . Við horfum þannig á ríka , fræga og fallega fólkið í Hollywoodfréttum á Pjattinu og höldum að það hljóti nú bara að vera mikið hamingjusamara en við sem sitjum einhversstaðar í litlu þorpi suðvesturhorninu með snakkið fyrir framan tölvuna , á leiðinni allt of seint í háttinn , eina ferðina enn . Innlánsreikningurinn á yfirdrætti og karlinn agalega ósexý eitthvað . “ Velgengni er að fá það sem þú vilt – hamingja er að vilja það sem þú færð , ” sagði leikkonan Ingrid Bergman fyrir margt löngu . Velgengni og hamingja , hamingja og velgengni . Er þetta það sama ? Fólk vill oft halda það og sumir blanda þessum hugtökum svo mikið saman að fólk áttar sig ekki á að það er í raun stórkostlegur munur á annars vegar velgengni og hinsvegar hamingju . Okkar eftirsóknarverði kapítalíski menningarheimur leggur samt sem áður hamingju og velgengni að jöfnu og við erum alin upp í þeirri trú að hamingjan sé hliðarafurð velgengni . Rjóminn af því að ‘ standa sig vel ’ . Við nánari athugun sést þó að þetta reikningsdæmi er mjög gallað . Velgengni er ekki endilega undanfari hamingjunnar og það þarf alls ekki að öðlast þessa svokölluðu velgengni fyrst til að geta síðan upplifað sanna hamingju . Velgengni hefur nefninlega aldrei verið mælikvarði á hamingju . Ef svo væri þá væru Alec Baldwin og Charlie Sheen meðal hamingjusömustu manna jarðar . Það sama má segja um Demi Moore , Courtney Love og Kelly Osbourne . Þau væru bókstaflega svífandi um á bleikmettuðu hamingjuskýi eilífðarinnar ef góður árangur og ‘ masser av penge ’ væru mælikvarðinn á hamingjuna . Hamingja og velgengni eru algerlega sitthvort hugtakið . Sitthvort fyrirbærið . Velgengni getur þó átt sinn þátt í hamingjunni , ( dæmið er kannski ekki ósvipað því að parmesanostur getur gert pastaréttinn þinn bragðmeiri , og jafnvel ögn betri – en ætti samt að vera ónauðsynlegur ) . SALVADOR DALI : Þetta kreisí krútt var bara hann sjálfur – alltaf , og hann elskaði að mála . Varð milli fyrir vikið . Velgengni ætti í raun alltaf að vera afleiðing hamingjunnar og sem hamingjusöm og gefandi manneskja gætir þú eflaust notið velgengni en þessu er ekki öfugt farið – Parmesanostur getur ekki bjargað hvaða pastarétti sem er , sama hvað hann er að standa sig sem parmesanostur . Á sama hátt getur velgengni ekki framkallað hamingju . Raunveruleg velgengni kemur hinsvegar mjög oft sem afleiðing þegar fólk gerir það sem það elskar að gera . Átta tíma á dag , – og jafnvel oftar og lengur . Góður málari eins og Salvador Dali naut velgengni af því hann hreinlega elskaði að mála og gerði mikið af því . Góður rithöfundur á borð við J.K Rowling nýtur velgengni af því hún elskar bara að skrifa sögurnar um Harry Potter , Oprah nýtur velgengni af því hún bara elskar fólk , elskar að tala við fólk , hjálpa fólki , elskar að gefa af sér . Velgengni getur þannig orðið afurð þess að gera það sem maður elskar að gera og ef þú ert að gera eitthvað sem þú elskar þá ertu happý . Velgengni er markmiðið en hamingjan er leiðin þangað . Munurinn á hamingju og velgengni 1 . Velgengni er að eiga öll heimsins auðæfi ; hamingjan er að hafa fólk í lífi sínu til að gleðja með aurunum . 2 . Velgengni er hægt að mæla ; hamingjan er ótakmörkuð . 4 . Velgengni er að leggja hart að sér ; hamingjan er að njóta vinnunnar hverja mínútu . 5 . Velgengni er kapphlaup ; hamingjan er þetta andartak sem þú nærð markinu , aftur og aftur . 6 . Velgengni er að allir vita hvað þú heitir ; hamingjan er að örfáir þekkja þig með kostum og göllum – og elska þig samt . Björk hefur alltaf gert það sem hún elskar – búið til tónlist . 7 . Velgengni er að hafa rétt fyrir sér ; hamingjan er að vera sannur / sönn ( happieness is the truth ) . 8 . Velgengni er eitthvað sem þú vinnur þér inn ; hamingjan er afrek . 9 . Velgengni eru verðlaun sem þú færð af því þú gerðir eitthvað ; hamingjan eru verðlaun sem þú færð án áreynslu . 10 . Velgengni má sjá á innistæðu á bankabók ; hamingjuna er hvergi hægt að leggja inn . 11 . Velgengni er að eiga einkaþotu ; hamingjan er endalaust háflug . 12 . Velgengni er eitthvað sem þú færð aldrei auðveldlega ; hamingjan er hinsvegar aldrei erfið . 13 . Velgengni felst í að fórna einhverju ; af hamingju er alltaf nóg að taka . 14 . Velgengni felst í stuttum svefni margar nætur ; hamingjan verður aldrei þreytt . 15 . Velgengni sést kannski á því að þú átt bústað og tvö heimili ; hamingjan á allstaðar heima . 16 . Velgengni er að eltast við drauma sína ; hamingjan er að líf þitt er baaaaara draumur . 17 . Velgengni er að fá lof ; hamingjan er að þurfa ekkert á því að halda . 18 . Velgengni er að komast á toppinn ; það er hinsvegar ekkert þak á hamingjunni ( like a room without a roof ) . 19 . Velgengni er að eiga fullt af peningum ; hamingjan er að þurfa þá ekki til að gleðjast . 20 . Velgengni er að gera það sem þú elskar ; hamingjan er að elska það sem þú gerir . 21 . Velgengni er rétt handan við hornið ; hamingjan er alltaf stödd á sama stað og þú . 22 . Velgengni er eitthvað sem sóst er eftir ; hamingjan er áunninn . 23 . Velgengni er að fá allt sem þú vilt ; hamingjan er að þurfa ekkert á því að halda . 24 . Velgengni er eitthvað sem vekur öfund ; hamingjunni er deilt með öllum . 25 . Velgengni er fullkomnun ; hamingjan er að elska líka hið ófullkomna . 26 . Velgengni er áfangastaður ; hamingjan er að njóta ferðalagsins . Svo er bara að leggja þennan lista á minnið , brosa hringinn , vera happý og virða hvort annað kæru vinir 🙂